Հավելված 5

ՀՀ կառավարության 2019 թվականի

 - - - - - N \_\_\_\_\_ - Ն որոշման

|  |  |
| --- | --- |
|  |  |

**Կ Ա Ր Գ**

ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆՈՒՄ 2019 ԹՎԱԿԱՆԻՆ ՏԱՐԵՐԱՅԻՆ ԱՂԵՏՆԵՐԻ ՀԵՏԵՎԱՆՔՈՎ ՊԱՏՃԱՌՎԱԾ ՎՆԱՍՆԵՐԻ ՄԱՍՆԱԿԻ ՓՈԽՀԱՏՈՒՑՄԱՆ ՏՐԱՄԱԴՐՄԱՆ

**I. ԸՆԴՀԱՆՈՒՐ ԴՐՈՒՅԹՆԵՐ**

1. Սույն Կարգով կարգավորվում են Հայաստանի Հանրապետությունում տարերային աղետների հետևանքով պատճառված վնասների մեղմման նպատակով գյուղատնտեսական հողօգտագործողներին մասնակի փոխհատուցման տրամադրման գործընթացի հետ կապված հարաբերությունները:

**II. ՄԱՍՆԱԿԻ ՓՈԽՀԱՏՈՒՑՄԱՆ ՏՐԱՄԱԴՐՄԱՆ ԿԱՐԳԸ**

1. Գյուղատնտեսական հողօգտագործողներին տարերային աղետների հետևանքով պատճառված վնասների մասնակի փոխհատուցումը տրամադրվում է 50-100 % տուժած հողօգտագործողներին:
2. Փոխհատուցման սահմանաչափերը սահմանվում են հետևյալ չափով.

1) խաղող համար` վնասի 5 %-ի չափով,

2) պտղի և հատապտղի համար` վնասի 5 %-ի չափով,

3) բանջար-բոստանային, կարտոֆիլի, կերային և տեխնիկական մշակաբույսերի համար` վնասի 4 %-ի չափով,

4) հացահատիկի և հատիկաընդեղենի 1 հա-ի համար` 30000 դրամ:

1. Մարզպետարանները տեղական ինքնակառավարման մարմինների հետ համատեղ կազմում են տարերային աղետների հետևանքով տուժած հողօգտագործողների ցանկը (նշելով հողօգտագործողի անուն, ազգանուն, հայրանունը, հողատարածքի վայրը, չափը, պատճառված վնասի և փոխհատուցվող գումարի չափը), որից հետո մարզպետարանների կողմից մինչև սույն թվականի նոյեմբերի 30-ը այն տրամադրվում է «Հայփոստ» փակ բաժնետիրական ընկերությանը` փոխհատուցման վճարումները կատարելու նպատակով:
2. Մարզպետարանները և տեղական ինքնակառավարման մարմինները տարերային աղետների հետևանքով տուժած հողօգտագործողների ցանկը կազմելիս հաշվարկներում հիմք են ընդունում սույն կարգի 3-րդ կետով նախատեսված սահմանաչափերը:
3. «Հայփոստ» փակ բաժնետիրական ընկերությունը 2019 թվականի մինչև դեկտեմբերի 5-ը մարզպետարանների կողմից տրամադրված տարերային աղետների հետևանքով տուժած հողօգտագործողների ցանկի հիման վրա իրականացնում է փոխհատուցման գումարների վճարումները և 2019 թվականի մինչև դեկտեմբերի 20-ը ՀՀ մարզպետարաններ է ներկայացնում տեղեկատվություն՝ հանրապետության հողօգտագործողներին տարերային աղետների հետևանքով պատճառված վնասների մասնակի փոխհատուցված գումարների վճարման վերաբերյալ:
4. Սույն կարգի 6-րդ կետով նշված ժամկետում չվճարված գումարները մինչև 2019 թվականի դեկտեմբերի 25-ը ենթակա են հետ վերադարձման ՀՀ պետական բյուջե:
5. Մարզպետարանների կողմից մինչև 2019 թվականի դեկտեմբերի 20-ը Հայաստանի Հանրապետության էկոնոմիկայի նախարարություն է ներկայացվում տեղեկատվություն՝ հանրապետության հողօգտագործողներին տարերային աղետների հետևանքով պատճառված վնասների մասնակի փոխհատուցված գումարների վճարման վերաբերյալ:
6. Մարզպետարանները և տեղական ինքնակառավարման մարմիններն ապահովում են փոխհատուցման գումարների տրամադրման կարգի և դրա իրականացման գործընթացների հանրային իրազեկումը: